Euroopa Liidu Teataja L 008 , 14/01/2004 Lk 0022 - 0026



Komisjoni otsus, 23. detsember 2003, Keeniast kalandustoodete importimise eritingimuste sätestamise ja otsuse 2000/759/EÜ kehtetuks tunnistamise kohta (teatavaks tehtud numbri K(2003) 5027 all) (EMPs kohaldatav tekst) (2004/39/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ kalandustoodete tootmise ja turuleviimise tervishoiunõuete kehtestamise kohta, [1] eriti selle artiklit 11, ning arvestades järgmist: (1) Komisjoni nimel on teostatud kontrollkäik Keeniasse, et kontrollida ühendusse saadetavate kalatoodete tootmis-, ladustamis- ja lähetustingimusi. (2) Keenia õigusaktide nõuded, mis käsitlevad kalandustoodete tervisekontrolli ja -järelevalvet, võib käsitleda samaväärsetena nendega, mis on sätestatud direktiivis 91/493/EMÜ. (3) Kehtivate õigusaktide kohaldamist on võimeline tõhusalt kontrollima eelkõige kalandusosakond (FD). (4) FD on andnud ametliku kinnituse direktiivi 91/493/EMÜ lisa V peatükis sätestatud kalandustoodete tervisekontrolli ja järelevalve standardite järgimise ja kõnealuses direktiivis sätestatud nõuetega samaväärsete hügieeninõuete täitmise kohta. (5) On asjakohane kehtestada üksikasjalikud sätted Keeniast ühendusse imporditavate kalandustoodete osas kooskõlas direktiiviga 91/493/EMÜ. (6) Samuti on vajalik koostada heakskiidetud ettevõtete, kalatöötlemislaevade ja külmhoonete nimekiri ning nimekiri külmutuslaevadest, mis on varustatud vastavalt nõukogu 16. juuni 1992. aasta direktiivile 92/48/EMÜ, [2] millega sätestatakse teatavate laevade pardale püütud kalandustoodete suhtes kohaldatavad minimaalsed hügieeninõuded kooskõlas direktiivi 91/493/EMÜ artikli 3 lõike 1 punkti a alapunktiga i. Kõnealused nimekirjad tuleb koostada FD poolt komisjonile esitatud teabe põhjal. (7) Komisjoni 1. detsembri 2000. aasta otsus 2000/759/EÜ, millega tunnistatakse kehtetuks otsus 1999/253/EÜ Keeniast ja Tansaaniast pärit teatavate kalandustoodete vastaste kaitsemeetmete kohta ja Keeniast pärit või sealt saadetavate kalandustoodete veterinaarsertifikaadi muutmise kohta, [3] sätestab Keeniast imporditavaid kalandustooteid saatvasse veterinaarsertifikaati teatava lisanduse tegemise. Kuna käesolev otsus kehtestab veterinaarsertifikaadi uue näidise, siis on asjakohane otsus 2000/759/EÜ kehtetuks tunnistada. (8) Vajaliku üleminekuperioodi lubamiseks on asjakohane käesolevat otsust kohaldada 45 päeva pärast selle avaldamist. (9) Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega, ON VASTU VÕTNUD KÄESOLEVA OTSUSE: Artikkel 1 Kalandusosakond (FD) on Keenia pädev ametiasutus, mis kontrollib ja tõendab kalandustoodete vastavust direktiivi 91/493/EMÜ nõuetele. Artikkel 2 Keeniast ühendusse imporditavad kalandustooted peavad vastama artiklites 3, 4 ja 5 sätestatud nõuetele. Artikkel 3 1. Iga saadetisega peab olema kaasas nõuetekohaselt täidetud, allkirjastatud, kuupäevaga varustatud ja ühel lehel esitatud veterinaarsertifikaadi nummerdatud originaal, mis vastab I lisas esitatud näidisele. 2. Veterinaarsertifikaat koostatakse vähemalt ühes selle liikmesriigi ametlikest keeltest, kus toimub kontrollimine. 3. Sertifikaadil on FD esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kinnituste värvist. Artikkel 4 Kalandustooted peavad olema pärit II lisas loetletud heakskiidetud ettevõtetest, kalatöötlemislaevadelt või külmhoonetest või registreeritud külmutuslaevadelt. Artikkel 5 Kõikidele pakenditele peab olema kustumatult märgitud "KENYA" ja päritoluettevõtte, kalatöötlemislaeva, külmhoone või külmutuslaeva registreerimis- või loanumber, välja arvatud suurte koguste külmutatud kalandustoodete puhul, mis on ette nähtud konservide tootmiseks. Artikkel 6 Otsus 2000/759/EÜ tunnistatakse kehtetuks. Artikkel 7 Käesolevat otsust kohaldatakse alates 28. veebruarist 2004. Artikkel 8 Käesolev otsus on adresseeritud liikmesriikidele. Brüssel, 23. detsember 2003 Komisjoni nimel komisjoni liige David Byrne [1] EÜT L 268, 24.9.1991, lk 15. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1). [2] EÜT L 187, 7.7.1992, lk 41. [3] EÜT L 304, 5.12.2000, lk 18. -------------------------------------------------- I LISA +++++ TIFF +++++ +++++ TIFF +++++ -------------------------------------------------- II LISA ETTEVÕTETE JA LAEVADE NIMEKIRI PP : Tehas ZV : Külmutuslaev Loa nr | Nimi | Linn Piirkond | Loa kehtivusaeg | Kategooria | 02/LA/KEN | W.E. Tilley (Muthaiga) Ltd | PO Box 11880 – Nairobi | | PP | O3/LC/KEN | East African Sea Foods Ltda | PO Box 2354 – Kisumu | | PP | O4/LC/KEN | Afro Meat Ltd | PO Box 1163 – Kisumu | | PP | 09/LE/KEN | Prinsal Enterprises Ltd | PO Box 590 – Migori | | PP | 10/LB/KEN | Transafrica Fisheries Ltd | PO Box 80492 – Mombasa | | PP | 08/LC/KEN | Peche Foods | PO Box 1064 – Kisumu | | PP | 05/LD/KEN | Capital Fish (K) Ltd | PO Box 607 – Homa Bay | | PP | 16/LC/KEN | Fish Processors (Two Thousand) Ltd | PO Box 9083 – Kisumu | | PP | 18//LA/KEN | Samlaki (2000) Ltd | PO Box 31567 – Nairobi | | PP | 19/LB/KEN | Sea Harvest (K) Ltd | PO Box 2175 – Mombasa | | PP | 12/WB/KEN | MV. Alpha Manyara (East African Sea Food Ltd) | PO Box 40268 – Mombasa | | ZV | 13/WB/KEN | MV. Alpha Serengeti (East African Sea Food Ltd) | PO Box 40268 – Mombasa | | ZV | 14/WB/KEN | MV. Alpha Amboseli (East African Sea Food Ltd) | PO Box 40268 – Mombasa | | ZV | 15/WB/KEN | MV. Venture II (Basta and Sons Ltd) | PO Box 80782 – Mombasa | | ZV | --------------------------------------------------